Úradný vestník L 163 , 30/04/2004 S. 0105 - 0107



Nariadenie Komisie (ES) č. 926/2004 z 26. apríla 2004 o zatrieďovaní niektorých výrobkov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], a najmä na jeho článok 9 ods. 1 písm. a), keďže: (1) na zabezpečenie jednotného uplatňovania kombinovanej nomenklatúry uvedenej v prílohe k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá z nej celkom alebo čiastočne vychádza, alebo ktorá k nej pridáva akékoľvek ďalšie podrozdelenie a ktorá je zavedená špecifickými ustanoveniami Spoločenstva, s prihliadnutím na uplatňovanie colných a iných opatrení týkajúcich sa obchodovania s tovarom. (3) Podľa týchto všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený podľa číselných znakov KN uvedených v stĺpci 2 na základe dôvodov stanovených v stĺpci 3. (4) Keďže je vhodné stanoviť aby sa, podľa opatrení platných v Spoločenstve pre dvojité kontrolné systémy a pre predbežný a spätný dozor Spoločenstva nad dovozom textilných výrobkov do Spoločenstva, držiteľ mohol naďalej odvolávať na záväzné informácie vydávané colnými orgánmi členských štátov v súvislosti so zatrieďovaním tovarov do kombinovanej nomenklatúry a ktoré nie sú v súlade s týmto nariadením podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992 ustanovujúcom Colný kódex Spoločenstva [2], počas 60 dní. (5) Riadiaci výbor pre Colný kódex nevydal stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 tabuľky, uvedenej v prílohe, sa v kombinovanej nomenklatúre zatrieďuje podľa číselných znakov KN uvedených v stĺpci 2. Článok 2 Podľa opatrení platných v Spoločenstve pre dvojité kontrolné systémy a pre predbežný a spätný dozor Spoločenstva nad dovozom textilných výrobkov do Spoločenstva sa držiteľ mohol naďalej odvolávať na záväzné informácie vydávané colnými orgánmi členských štátov, ktoré nie sú v súlade s týmto nariadením podľa ustanovení článku 12 ods. 6 nariadenia Rady (EHS) č. 2913/92, v lehote 60 dní. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 26. apríla 2004 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 2344/2003 (Ú. v. EÚ L 346, 31.12.2003, s. 38). [2] Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003. -------------------------------------------------- PRÍLOHA Opis | Zatrieďovací číselný znak KN | Dôvody | (1) | (2) | (3) | 1.Konfekčný výrobok pozostávajúci z elastického vlákna (umelých vlákien) v kombinácii s gumovými niťami, v podobe slučky.(pútko do vlasov)(pozri fotografiu č. 629) | 61178010 | Zatriedenie je určené všeobecnými pravidlami 1 a 6 pre výklad kombinovanej nomenklatúry, poznámky 7f) a 10 k oddielu XI a text k číselným znakom KN 6117, 611780 a 61178010. S prihliadnutím na jeho textilný charakter sa predmetný výrobok musí brať do úvahy ako konfekčný odevný doplnok, rovnako ako napr. plédy, šatky, mantily, viazanky a motýliky. Zatriedenie pod položku 9615 je vylúčené, pretože výrobky z tejto hlavičky sú zvyčajne vyrobené z plastov, slonovej kosti, rohu, korytnačiny, kovu, atď. Pozri aj vysvetľujúcu poznámku Harmonizovaného systému k položke 9615 (3). Popritom poznámka 10 k oddielu XI výslovne zahrnuje elastické výrobky pozostávajúce z textilných materiálov kombinovaných s gumovými niťami v oddieli XI. | 2.Konfekčný výrobok, zošitý tak, aby sa vytvorila slučka pozostávajúca z elastického pásika, ktorý je úplne obalený textíliou (umelými vláknami).(pútko do vlasov)(pozri fotografiu č. 630) | 62171000 | Zatriedenie je určené všeobecnými pravidlami 1 a 6 pre výklad kombinovanej nomenklatúry, poznámka 7f) k oddielu XI a text k číselným znakom KN 6217 a 62171000. S prihliadnutím na jeho textilný charakter predmetný výrobok sa musí brať do úvahy ako konfekčný odevný doplnok, rovnako ako napr. plédy, šatky, mantily, viazanky a motýliky, ktorý v tomto prípade nie je nikde inde bližšie určený alebo zahrnutý. Zatriedenie pod položku 9615 je vylúčené, pretože výrobky z tejto hlavičky sú zvyčajne vyrobené z plastov, slonovej kosti, rohu, korytnačiny, kovu, atď. Pozri aj vysvetľujúcu poznámku Harmonizovaného systému k položke 9615 (3). | +++++ TIFF +++++ --------------------------------------------------